《远斋作十二辰歌见赠且帅同作》
宋代·赵蕃

虫臂鼠肝能几许，何如径驾牛车去。
虎头未必果痴绝，死穴旧来输狡兔。
先生端是人中龙，为蛇画足吾何功。
士穷有愧食谷马，况乃烂羊关内封。
春风开花到猴李，白酒黄鸡思下里。
赋因狗监笑相如，猪肝不食宁为说。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。